Töötuskindlustusmakse kantakse Maksu- ja Tolliameti kontole ning deklaratsioon (vorm  TSD) esitatakse iga järgneva kuu 10. kuupäevaks. Loe lisaks: töötuskindlustusmakse  Käibemaks  Käibemaksukohuslane on ettevõtlusega tegelev juriidiline või füüsiline isik, kes on registreeritud käibemaksukohuslasena. Käive on ettevõtluse käigus kauba võõrandamine või teenuse osutamine. Ettevõtjal tekib käibemaksu kohustus siis, kui ettevõtte maksustatav käive ületab 16 000  eurot. Väiksema käibe puhul on registreerimine vabatahtlik. Käibemaksukohuslasena registreerimise avalduse saab esitada elektrooniliselt Maksu- ja Tolliametile.    Käibemaksu üldine määr on 20% kauba või teenuse müügihinnast. Mõnede kaupade puhul on maksumäär 9% (nt ravim, perioodiline väljaanne, majutusteenus) või 0% (nt eksporditav kaup). Maksustamisperiood on kalendrikuu, käibemaks kantakse Maksu- ja Tolliameti kontole  ning deklaratsioon (vorm KMD) esitatakse iga järgneva kuu 20. kuupäevaks.